กว่าที่ประเทศไทยจะได้ฉีดวัคซีนอีก 15 วัน ทั่วโลกน่าจะได้รับการฉีดวัคซีนไปแล้วเกิน 100,000,000 คน
ศ.นพ.เกียรติ รักษ์รุ่งธรรม ผู้อำนวยการบริหารโครงการพัฒนาวัคซีนโควิด-19 ศูนย์วิจัยวัคซีน คณะแพทยศาสตร์ จุฬาฯ กล่าวว่า กว่าที่ประเทศไทยจะได้ฉีดวัคซีนอีก 15 วัน ทั่วโลกน่าจะได้รับการฉีดวัคซีนไปแล้วเกิน 100,000,000 คน ตอนนี้เฉลี่ยฉีดวัคซีนอยู่ที่ประมาณเกือบ 5,000,000 คนต่อวันวัคซีนที่มีการอนุมัติให้ใช้ในหลายประเทศและรวมทั้งในประเทศไทยด้วย ถือว่ามีประสิทธิภาพและความปลอดภัยเป็นไปตามเกณฑ์มาตรฐานสากล นั่นคือในเชิงประสิทธิภาพในการป้องกันอาการของโรคและหรือความรุนแรงของโรควัคซีนทุกตัวที่ฉีดทั่วโลกในปัจจุบันผ่านเกณฑ์ที่ยอมรับขององค์การอนามัยโลกและองค์การอาหารและยาคือ อย่างน้อยต้องมีประสิทธิภาพเกิน 50% และการที่จะอนุมัติให้ใช้แบบภาวะฉุกเฉินได้จะต้องมีอย่างน้อยครึ่งหนึ่งของอาสาสมัครในระยะที่สามได้รับการติดตามเกิน 60 วันโดยไม่พบว่ามีผลข้างเคียงรุนแรงฉะนั้นไม่ควรมัวแต่กังวลว่าวัคซีนใดใดก็ตามที่ผ่านองค์การอาหารและยาแล้วไม่มีประสิทธิภาพหรือไม่ปลอดภัยปัจจุบันก็ไม่มีการรายงานข่าวผลข้างเคียงรุนแรงใดๆ เพิ่มขึ้น จากข้อมูลก็คงได้เห็นว่าผลข้างเคียงที่รุนแรงถือว่าเกิดน้อยมากๆ คือน้อยกว่า 1 ต่อ 1,000,000 คน กรณีของประเทศนอร์เวย์ก็ได้รับการยืนยันทั้งจากองค์การอนามัยโลกและประเทศนอร์เวย์ว่าไม่ได้เกี่ยวกับวัคซีนโดยตรงแต่ต้องระวังไม่ฉีดในผู้สูงวัยที่เปราะบางที่สภาพไม่แข็งแรงมากอยู่แล้ว หรืออายุมากจนเกินไป อย่างไรก็ตาม ไม่ว่าใครจะฉีดวัคซีนชนิดไหน หรือสุดท้ายจะไม่ฉีด การป้องกันการติดเชื้อที่สำคัญที่สุด ไม่ว่าจะเป็นเชื้อปัจจุบัน หรือเชื้อกลายพันธุ์ที่ฮือฮากันในแอฟริกาใต้ อังกฤษ ที่พบว่าเริ่มดื้อต่อวัคซีนจำนวนหนึ่งแล้วนั้น การป้องกันที่แน่นอนที่สุดก็คือ การใส่หน้ากาก การหมั่นล้างมือและการทิ้งระยะห่าง ไม่อยู่ในที่ที่มีความเสี่ยงขอย้ำ ไม่ว่าใครที่ฉีดวัคซีนไปแล้ว ยังต้องใส่หน้ากากป้องกัน หมั่นล้างมือและหลีกเลี่ยงกิจกรรมที่มีความเสี่ยงและทิ้งระยะห่างทางสังคมอย่างต่อเนื่อง เพราะวัคซีนกว่าจะได้ผลต้องหลังฉีดครบเข็มที่สองอย่างน้อยหนึ่งสัปดาห์และอย่าลืมว่าตอนนี้เชื้อไวรัสสายพันธุ์ใหม่กำลังแพร่ระบาดทั่วโลกซึ่งมีหลักฐานว่าดื้อวัคซีนระดับหนึ่งแล้ว ในที่สุดอาจจะไม่ช้าก็เร็วคงแพร่เข้ามาในประเทศเราไม่มากก็น้อยหากใครคิดว่าประมาณปลายปีนี้ หรือต้นปีหน้า อยากเดินทางไปเที่ยวต่างประเทศบ้าง ซึ่งหลายประเทศอาจจะเริ่มเปิดให้มีการท่องเที่ยวขึ้นและมีการเตรียมออกกฎระเบียบให้ต้องมีวัคซีนพาสปอร์ตในหลายประเทศของโลกเกิดขึ้นแน่นอน ใครฉีดก่อนก็อาจจะได้เที่ยวก่อนการตัดสินใจเป็นเรื่องของสิทธิส่วนบุคคล อย่าเชื่อเพราะใครพูด หรือจาก social media ขอให้ดูจากข้อมูลทางวิชาการแล้วก็ตัดสินใจด้วยเหตุด้วยผล ด้วยสติ